Lav et referat af nedenstående tekst:

Tekst:
Flere uidentificerede personer forsøgte natten til tirsdag at bortsprænge en hæveautomat i Andelskassen i Klejtrup ved Hobro. Det lykkedes ikke at sprænge automaten løs, og tyvene forlod formentlig stedet uden at have fået adgang til penge, oplyser Midt- og Vestjyllands Politi. Politiet fik kl. 02.20 anmeldelse fra opskræmte borgere i den lille by, der var vågnet ved det kraftige brag. At sprængningen var kraftig ses af de store skader, som den har forårsagen på den bygning, hvor Andelskassen har til huse. - Kort fortalt er store dele af facademuren revet ned, tagstenene er forsvundet på dele af taget, og rester glas er fløjet flere meter, så eksplosionen har været meget kraftig, siger vagtchef Carsten Henriksen, Midt- og Vestjyllands Politi. Efter eksplosionen blev to mænd i mørkt tøj set forlade stedet i en mørk stationcar, formentlig en Peugeot 406. De kørte i sydvestlig retning ind i et større skovområde. - Vi kan ikke sige, hvor de var på vej hen. Derfra kan man køre i alle retninger, siger vagtchefen. Politiet har afspærret området omkring automaten og er tirsdag ved at undersøge automaten og den skadede bygning.

Referat:
Landsbyen Klejtrup ved Hobro vågnede tidligt tirsdag ved et brag, da tyve forsøgte at bortsprænge hæveautomat.